

### REPUBLIKA E SHQIPËRISË

**KOMISIONI QENDROR I ZGJEDHJEVE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**V E N D I M**

**PËR MIRATIMIN E PËRMBAJTJES SË FLETËS SË VOTIMIT PËR KANDIDATËT PËR KRYETAR BASHKIA TIRANË PËR ZGJEDHJET PËR ORGANET E QEVERISJES VENDORE TË DATËS 21 QERSHOR 2015,**

Komisioni Qendror i Zgjedhjeve në mbledhjen e datës 19.05.2015, me pjesëmarrjen e:

Lefterije Luzi - Kryetare

Denar BIBA - ZV/Kryetar

Edlira JORAGQI - Anëtar

Gëzim VELESHNJA - Anëtar

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtar

Shqyrtoi çështjen me:

**OBJEKT:** Për miratimin e përmbajtjes së fletës së votimit për kandidatët për kryetar Bashkia Tiranë për zgjedhjet për Organet e Qeverisjes Vendore të datës 21 qershor 2015.

**BAZË LIGJORE:** Neni 23, pika 1 germa a dhe neni 98, të ligjit nr. 10019,datë

29.12.2008 “Kodi Zgjedhor i Republikës së Shqipërisë” i ndryshuar

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi diskutimet e të pranishmeve;

**VËREN**

Me vendimin nr. 32, datë 06.03.2015 “Për miratimin e disa rregullave për regjistrimin e koalicioneve zgjedhore në KQZ”, KQZ ka përcaktuar disa rregulla për mënyrën e regjistrimit të koalicioneve zgjedhore. Në përputhje me vendimin nr.32 të KQZ, partitë politike depozituan respektivisht në KQZ marrëveshjet e tyre dhe KQZ me vendimet përkatëse ka miratuar regjistrimin si subjekt zgjedhor për zgjedhjet për Organet e Qeverisjes Vendore të datës 21.06.2015 dy koalicione zgjedhore, Koalicionin Aleanca Popullore Për Punë dhe Dinjitet dhe Koalicionin Aleanca Për Shqipërinë Europiane. Brenda afatit të përcaktuar në nenin 67, pika 1 dhe pika 2 të Kodit Zgjedhor, Koalicioni Aleanca Popullore për Punë dhe Dinjitet depozitoi kërkesën për regjistrimin e z. Halim Kosova si kandidat për kryetar Bashkie Tiranë , Koalicioni Aleanca Për Shqipërinë Europiane depozitoi kërkesën për regjistrimin e z. Erion Veliaj, Zgjedhesit e zones zgjedhore Tiranë depozituan kërkesën për regjistrimin e z.Gjergj Bojaxhi, Partia “Aleanca Europiane Ekologjike” depozitoi kërkesën për regjistrimin e z.Sazan Guri, Partia ”Lëvizja Demokratike për Vlera Mirëqënie Progres” depozitoi kërkesën për regjistrimin e z.Arben Tafaj si dhe Partia “Kristian Demokrate e Shqipërisë” depozitoi kërkesën për regjistrimin e z.Dhimitër Muslia.

KQZ miratoi me vendim regjistrimin e tyre, përkatësisht me vendimet nr.259, datë 07.05.2015 , vendimi nr.252 datë 07.05.2015, vendimi nr.216 datë 06.05.2015, vendimi nr.361 datë 10.05.2015, vendimi nr.362 datë 11.05.2015 si dhe vendimi nr.250 datë 07.05.2015.

Në përfundim të procesit të regjistrimit të kandidatëve për Kryetar për zonën zgjedhore Bashkia Tiranë, KQZ në mbështetje të nenit 98, pika 3 dhe 4, duhet të miratojë përmbajtjen e fletës së votimit për subjektet zgjedhore që garojnë në zgjedhjet për organet e qeverisjes vendore të datës 21.06.2015.

Në mbledhjen e datës 19.05.2015 KQZ organizoi shortin sipas procedurave të përcaktuara në Udhëzimin nr.3, datë 04.03.2015 “Për procedurën e hedhjes së shortit për përcaktimin e renditjes së subjekteve zgjedhore në fletën e votimit”.

Në përfundim të zhvillimit të shortit, rezultoi se, Gjergj Bojaxhi renditet i pari, Sazan Guri i dyti, Halim Kosova i treti, Dhimiter Muslia i katërti, Arben Tafaj i pesti dhe Erion Veliaj i gjashti.

**PËR KËTO ARSYE:**

Mbështetur në nenin 23, pika 1 germa a, nenin 98, pika 3, 4 të Ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar,

**V E N D O S I:**

Të miratojë përmbajtjen e fletës së votimit për Kandidat për Kryetar në zonën zgjedhore Bashkia Tiranë, Qarku Tiranë për zgjedhjet për Organet e Qeverisjes Vendore të datës 21 qershor 2015, sipas materialit bashkëlidhur këtij vendimi.

Ky vendim hyn në fuqi menjëherë.

Kundёr kёtij vendimi mund tё bёhet ankim nё Kolegjin Zgjedhor, pranё Gjykatës sё Apelit Tiranё, brenda 5 (pesë) ditёve nga shpallja e kёtij vendimi.

**Lefterije LUZI- Kryetare**

**Denar BIBA- Zv/Kryetar**

**Edlira JORGAQI - Anëtare**

**Gëzim VELESHNJA- Anëtar**

**Hysen OSMANAJ- Anëtar**

**Klement ZGURI- Anëtar**

**Vera SHTJEFNI- Anëtare**